text: Brændt gummi hjælper kræftramte børn
  22 maj 2016 kl. 18.00
  12 timers gokart skal samle penge ind til Børnecancerfonden.
  Søndag brændte de gummi af i Vandel - til et godt formål.
  Sammen med Vandel Gokart arrangerede Team Rynkeby et 12 timers gokart Le Mans til fordel for Børnecancerfonden. Det såkaldte GoCharity.
  Det er super vigtigt, at gøre noget for børn, der ikke har de samme muligheder som os. Samtidig er det et hyggeligt løb.
  
  Kørerne satte sig i deres gokarts klokken ni søndag morgen.
  Frederik Vesti er fra Filskov er en af gokartkørerne.
  - Det er super vigtigt, at gøre noget for børn, der ikke har de samme muligheder som os. Samtidig er det et hyggeligt løb, sagde Frederik Vesti til TV SYD under løbet.
  Imens kunne tilskuerne også benytte en stor 18-hullers fodboldgolfbane eller nyde en pølse og sodavand.
  Der bliver løbende skiftet kørere i de enkelte gokarts, og de bestemmer selv, hvor lang tid de kører ad gangen.
  - Alle kører for sjov, for at bidrage til indsamlingen til børnene, forklarer arrangør Brian Madsen fra Team Rynkeby.
  Det tempofyldte arrangement slutter klokken 21.00.
  Hele overskuddet går til Børnecancerfonden.
  